CELEX: 62008CN0005
Language: fi
Date: 2008-01-04 00:00:00
Title: Asia C-5/08: Ennakkoratkaisupyyntö, jonka Højesteret (Tanska) on esittänyt 4.1.2008 — Infopaq International A/S v. Danske Dagblades Forening

8.3.2008   
            
            
               FI
            
            
               Euroopan unionin virallinen lehti
            
            
               C 64/28
            
         Ennakkoratkaisupyyntö, jonka Højesteret (Tanska) on esittänyt 4.1.2008 — Infopaq International A/S v. Danske Dagblades Forening
   (Asia C-5/08)
   (2008/C 64/41)
   Oikeudenkäyntikieli: tanska
   Ennakkoratkaisua pyytänyt tuomioistuin
   Højesteret
   Pääasian asianosaiset
   
      Kantaja: Infopaq International A/S
   
      Vastaaja: Danske Dagblades Forening
   Ennakkoratkaisukysymykset
   
               (i)
            
            
               Voidaanko päivälehden artikkelista otetun sellaisen tekstiotteen, joka muodostuu hakusanasta sekä sitä edeltävistä viidestä sanasta ja sitä seuraavista viidestä sanasta, tallennus ja sen jälkeen tapahtuva tulostus katsoa suojelluksi kappaleen valmistamiseksi (ks. tietoyhteiskuntadirektiivin (1) 2 artikla)?
            
         
               (ii)
            
            
               Onko sen kannalta, voidaanko tilapäinen kappaleen valmistaminen katsoa ”väliaikaiseksi” (ks. tietoyhteiskuntadirektiivin 5 artiklan 1 kohta), merkitystä sillä, missä yhteydessä se tapahtuu?
            
         
               (iii)
            
            
               Voidaanko tilapäinen kappaleen valmistaminen katsoa ”väliaikaiseksi”, kun kappaletta muokataan, esimerkiksi muodostettaessa kuvatiedoston perusteella tekstitiedosto tai haettaessa tekstinpätkiä tekstitiedoston perusteella?
            
         
               (iv
            
            
               ) Voidaanko tilapäinen kappaleen valmistaminen katsoa ”väliaikaiseksi”, kun yhdestä tai useammasta 11-sanaisesta tekstiotteesta muodostuva kappaleen osa tallennetaan?
            
         
               (v)
            
            
               Voidaanko tilapäinen kappaleen valmistaminen katsoa ”väliaikaiseksi”, kun yhdestä tai useammasta 11-sanaisesta tekstiotteesta muodostuva kappaleen osa tulostetaan?
            
         
               (vi)
            
            
               Onko sen kannalta, onko tilapäinen kappaleen valmistaminen ”erottamaton ja välttämätön osa teknistä prosessia” (ks. tietoyhteiskuntadirektiivin 5 artiklan 1 kohta), merkitystä sillä, missä teknisen prosessin vaiheessa se tapahtuu?
            
         
               (vii)
            
            
               Voiko tilapäinen kappaleen valmistaminen olla ”erottamaton ja välttämätön osa teknistä prosessia”, kun se koostuu kokonaisten sanomalehtiartikkeleiden manuaalisesta skannauksesta, jolloin sanomalehtiartikkelit muuttuvat painetusta mediasta digitaaliseksi mediaksi?
            
         
               (viii)
            
            
               Voiko tilapäinen kappaleen valmistaminen olla ”erottamaton ja välttämätön osa teknistä prosessia”, kun se koostuu yhdestä tai useammasta 11-sanaisesta tekstiotteesta muodostuvan kappaleen osan tulostamisesta?
            
         
               (ix)
            
            
               Kattaako ”laillinen käyttö” (ks. tietoyhteiskuntadirektiivin 5 artiklan 1 kohta) kaikki sellaiset käyttömuodot, jotka eivät edellytä oikeudenhaltijan suostumusta?
            
         
               (x)
            
            
               Kattaako ”laillinen käyttö” (ks. tietoyhteiskuntadirektiivin 5 artiklan 1 kohta) sen, että elinkeinonharjoittaja skannaa kokonaisia sanomalehtiartikkeleita, minkä jälkeen kappaleita muokataan ja yhdestä tai useammasta 11-sanaisesta tekstiotteesta muodostuva kappaleen osa tallennetaan ja mahdollisesti tulostetaan käytettäväksi yhteenvetojen kirjoittamiseen kyseisessä yrityksessä, vaikka oikeudenhaltija ei ole antanut suostumustaan näille toimille?
            
         
               (xi)
            
            
               Minkä kriteerien perusteella on arvioitava sitä, onko tilapäisellä kappaleen valmistamisella ”itsenäistä taloudellista merkitystä” (ks. tietoyhteiskuntadirektiivin 5 artiklan 1 kohta), edellyttäen, että säännöksen muut edellytykset täyttyvät?
            
         
               (xii)
            
            
               Voiko käyttäjän tilapäisestä kappaleen valmistamisesta saama rationalisointihyöty sisältyä sen arviointiin, onko toimilla ”itsenäistä taloudellista merkitystä” (ks. tietoyhteiskuntadirektiivin 5 artiklan 1 kohta)?
            
         
               (xiii)
            
            
               Voidaanko tilanteita, joissa elinkeinonharjoittaja skannaa kokonaisia sanomalehtiartikkeleita, minkä jälkeen kappaleita muokataan ja yhdestä tai useammasta 11-sanaisesta tekstiotteesta muodostuva kappaleen osa tallennetaan ja mahdollisesti tulostetaan ilman oikeudenhaltijan suostumusta, pitää ”tiettyinä erityistapauksina, jotka eivät ole ristiriidassa [sanomalehtiartikkeleiden] tavanomaisen hyödyntämisen kanssa eivätkä kohtuuttomasti haittaa oikeudenhaltijan oikeutettuja etuja” (ks. 5 artiklan 5 kohta)?
            
         
      (1)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY (EYVL L 167, s. 10).